钦定古今图书集成/理学汇编/文学典/第251卷 > 徐炬事物原始 > 《曲》
## 钦定古今图书集成/理学汇编/文学典/第251卷 > 徐炬事物原始 > 《曲》

唐明皇八月望夜游月宫，聆大乐，名曰《紫云曲》，默记
其声归传，名《霓裳羽衣曲》。刘禹锡听后宫人穆氏歌
曰：“曾随织女渡天河，记得云间第一歌。休唱贞元供
奉曲，当时朝士已无多。”陈后主造《玉树后庭花》曲，又
作《黄鹂曲》。北齐后主骄纵，作《无愁曲》。明皇酷爱法曲，
选部下妓女子弟三百，教于梨园，号曰梨园子弟。